Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: szabályozás, amely önkormányzati alapjog lényeges tartalmát korlátozza [1/1993. (I. 13.) AB határozat, ABH 1993,
Paragraph Index: 1977

3. A fentiek alapján az állapítható meg, hogy — mivel a türelmi zóna kijelölése a választópolgárok közösségét érintő helyi közügyek szabályozási körébe tartozik, ezért a helyi önkormányzat alapjognak minősülő hatásköri jogosultságáról van szó, — a türelmi zóna kijelölésének ötéves időtartamra az önkormányzatoktól a belügyminiszter hatáskörébe való utalása azt jelenti, hogy önkormányzati alapjogot hosszú időre teljes egészében elvonnak. Ezért az Szbt.M. 1. §-a alkotmányellenes. Dr. Harmathy Attila s. k., alkotmánybíró 2001/6. szám Dr. Kiss László alkotmánybíró párhuzamos indokolása Álláspontom szerint az Alkotmánybíróságnak az ügy elbírálása során indokolt lett volna kiterjesztenie a vizsgálatát az Szbt.-re is: az indítvány kiterjesztésének ugyanis törvényi akadálya nem volt (ezt fejtem ki a párhuzamos indokolás I. részében); ugyanakkor az Szbt. alkotmányossági vizsgálatba történő bevonásának alapos indokai lettek volna (ezt foglalja össze a II. rész). I. Az indítvány kiterjesztő értelmezésének lehetősége (Elvi alapok)

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes